**Ministru kabineta noteikumu projekta „Grozījumi Ministru kabineta 2011.gada 21.jūnija noteikumos Nr.453 „Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5.panta ceturtajai un septītajai daļai un 9.panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 7.augustā Krievijas Federācijas valdība noteica importa aizliegumu uz vienu gadu noteiktiem lauksaimniecības un pārtikas produktiem, tostarp augļiem un dārzeņiem, kuru izcelsme ir Eiropas Savienība (turpmāk – ES). Lai gan Latvija nav starp lielākajiem augļu un dārzeņu ražotājiem un eksportētājiem, Latvijas mērogā šī nozare ir būtiska. Tādēļ Krievijas sankciju dēļ Latvijas augļu un dārzeņu ražotāji cieš būtiskus zaudējumus, jo ir būtiski palielinājies gan šo produktu piedāvājums tirgū, gan citu valstu produkcijas imports. Lai stabilizētu cenas un kopējo situāciju tirgū, Eiropas Komisija (turpmāk – EK) 2014.gada 29.septembrī publicēja Komisijas 2014.gada 29.septembra Deleģēto Regulu (ES) Nr.1031/2014, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem (turpmāk – Regula Nr.1031/2014). Finansiālā palīdzība tika piešķirta par produkcijas izņemšanu no tirgus bezmaksas izplatīšanai un izplatīšanai citiem galamērķiem, ražas priekšlaicīgu novākšanu vai ražas nenovākšanu.Atbalsts attiecas uz darbībām, kas tika veiktas no 2014.gada 30.septembra līdz dienai, kad ir sasniegts katrai dalībvalstij noteiktais atbalsttiesīgo produktu daudzums vai līdz 2014.gada 31.decembrim. **Latvijai tas ir 3000 tonnu**.Ja minēto 3000 tonnu apjoms ir pārsniegts, Lauku atbalsta dienests EK atbalstam pieejamo produktu daudzumu samazina proporcionāli pieprasītajam apjomam.Lai nacionālajos normatīvajos aktos pārņemtu Regulas Nr.1031/2014 prasības, 2014.gada 7.oktobrī Ministru kabineta 2011.gada 21.jūnija noteikumos Nr.453 “Noteikumi par augļu un dārzeņu ražotāju organizāciju atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga Eiropas Savienības atbalstu augļu un dārzeņu ražotāju organizācijām” tika izdarīti grozījumi, paredzot Latvijas augļu un ražotājiem iespēju īstenot ārkārtas atbalsta pasākumus saskaņā ar minēto regulu. Minēto noteikumu 73.2punkts paredz, ka ražotāju organizācijām atbalsts ir pieejams par 1875 tonnām produktu, bet individuālajiem ražotājiem – par 1125 tonnām produktu.Pēc Lauku atbalsta dienesta (turpmāk – LAD) informācijas, Latvijas ražotāji līdz 2014.gada 31.decembrim kopumā atbalstam bija pieteikuši 430,5 tonnu augļu (ābolu) un 3242,5 tonnu dārzeņu – kopā 3673 tonnas **(ražotāju organizācijas – 3066,33 t, individuālie ražotāji – 606,31 t**). Lai nepieļautu situāciju, ka ES atbalsts vietējiem ražotājiem ir izmantots nelietderīgi, ir jāmaina atbalsttiesīgo produktu apjoma sadalījums, ražotāju organizācijām piešķirot 2390 tonnu un individuālajiem ražotājiem, kuri nav ražotāju organizāciju biedri, – 610 tonnu. Tādejādi ražotājiem būs iespēja saņemt ES atbalstu par lielāku Latvijas ražotāju pieteikto produktu apjomu.  |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz tiem augļu un dārzeņu ražotājiem, kas ražo ābolus, burkānus, kāpostus un ziedkāpostus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III –VI sadaļa – Projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Zemkopības ministrija par projektu ir informējusi sociālos partnerus – Latvijas augļkopju asociāciju un dārzeņkopju biedrību „Latvijas dārznieks”, KS „Baltijas dārzeņi”, KS „Mūsmāju dārzeņi” un LPKS „Augļu nams”.  |
| 2. | Sabiedrības līdzdalība projekta izstrādē | Zemkopības ministrija ir informējusi sociālos partnerus – Latvijas augļkopju asociāciju un dārzeņkopju biedrību „Latvijas dārznieks”, KS „Baltijas dārzeņi”, KS „Mūsmāju dārzeņi” un LPKS „Augļu nams”. |
| 3. | Sabiedrības līdzdalības rezultāti | Iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministra p.i. -

aizsardzības ministrs R.Vējonis

19.01.2015. 11:53

657

J.Burovs

jevgenijs.burovs@zm.gov.lv